
Kedves Kollégák!

A WIL-ZONE Akadémia online képzése:
[bookmark: _Hlk124953785]
	1. ISO 2859-1:2026 – Mintavételes átvételi ellenőrzés attribútumok alapján (AQL) (2026.12.01)

Az AQL-alapú mintavételes átvételi ellenőrzés a gyógyszeripari ellátási lánc egyik legszélesebb körben használt minőségügyi eszköze: erre épül a beérkező alap- és csomagolóanyagok átvétele, számos késztermék-ellenőrzési gyakorlat és beszállítói minőségmegállapodás, és gyakori témája a vevői auditoknak. Az ISO 2859-1 harmadik kiadása 2026 januárjában jelent meg, és felváltotta az 1999-es kiadást, annak módosításával és helyesbítésével együtt. Azok az eljárások, specifikációk és minőségmegállapodások, amelyek még az ISO 2859-1:1999-re hivatkoznak, ma már visszavont szabványra hivatkoznak.
A 2026-os kiadás egyik fő változása, hogy új eljárást ad a normál vagy enyhített ellenőrzésből a skip-lot ellenőrzésre való váltáshoz. A skip-lot így a switching rendszer következő, feltételekhez kötött állapota: a kvalifikált lotsorozatból véletlenszerűen kiválasztott lotokat ellenőrizzük, a többi átvétele pedig adatokkal alátámasztott bizalmon alapul. Az új kiadás emellett módszertani útmutatást ad az egyedi OC- és ASN-görbék előállításához.
A képzés teljes szabványismereti képzés. Abból indulunk ki, hogy a mintavételes ellenőrzés átvételi döntést támogat, nem teljes folyamatképesség-vizsgálat, és hogy a rendszer nem egyetlen Ac/Re táblázatból, hanem egymáshoz kapcsolódó szabályokból áll: lotképzés, véletlen mintavétel, ellenőrzési szint, AQL, mintatípus és switching. Áttekintjük a terminológiát (lot, nemmegfelelőség, folyamatátlag, AQL, LQ, CRQ, AOQ, AOQL, ASN), az OC-görbét, a gyártói és a fogyasztói kockázatot, a nemmegfelelőségi osztályokat, az ellenőrzési szinteket és a kódbetűket, az egyszeres, kétszeres és többszörös mintavételi terveket, a switching szabályokat és a switching score számítását, valamint részletesen a skip-lot kvalifikációt.
A képzés célja, hogy a résztvevők képesek legyenek meghatározni a lotot és az ellenőrzési szintet, kiválasztani a kódbetűt és az AQL-hez tartozó mintatervet, az Ac és Re számok alapján dönteni, és a skip-lot rendszert a gyakorlatban alkalmazni. Ezt nyolc, lépésről lépésre megoldott gyakorlati példa támogatja, az egyszerű mintaterv-kereséstől a kétszeres mintavételen és a switching score-on át a skip-lot kvalifikációig.
A nap zárásaként a vevői audit szemszögéből tekintjük át a témát: milyen kérdéseket tesz fel az auditor, melyek a gyakori auditmegállapítások (például az AQL hibahatárként kezelése, az önkényes újramintázás vagy a switching szabályok kihagyása), és milyen dokumentáció és objektív bizonyíték szükséges. A képzés így egyaránt hasznos a beszállítói oldalon minőségellenőrzéssel és minőségbiztosítással foglalkozó szakembereknek, valamint a gyógyszergyári beszállító-minősítés munkatársainak és vevői auditorainak.
A tréning írásbeli vizsgával végződik. A sikeres vizsgát tevő résztvevők a WIL-ZONE Akadémia digitális oklevelét kapják.



Program:
	1.nap délelőtt
	Alapok, fogalmak és mintavételi tervek
· bevezetés: miért mintavétel, a 100%-os ellenőrzés korlátai, költség és kockázat
· az ISO 2859 szabványcsalád, a szabvány célja és alkalmazási területei, a rendszer filozófiája
· terminológia: lot, minta, nemmegfelelőség, folyamatátlag, AQL, LQ, CRQ, AOQ, AOQL, ASN
· az AQL jelentése (index, nem hibahatár), gyártói és fogyasztói kockázat, az OC-görbe és értelmezése
· AQL-kiválasztás, nemmegfelelőségi osztályok (kritikus, major, minor)
· ellenőrzési szintek (I–III, S-1…S-4), kódbetűk, mintaterv keresése
· egyszeres, kétszeres és többszörös mintavétel, Ac és Re számok, mintavételi döntések
	Lelkes Péter

	1.nap délután
	Switching, skip-lot, gyakorlat és audit
· switching szabályok: normál, szigorított és enyhített ellenőrzés, váltások, switching score, az ellenőrzés megszüntetése
· újdonság: skip-lot 2026 – gyártói és termékkvalifikáció, 10 elfogadott lot szabály, kiválasztási arány, véletlen kiválasztás, kizáró feltételek, rekvalifikáció
· a mintavételi folyamat: lotképzés és -bemutatás, véletlen és rétegzett mintavétel, újravizsgálat, nem elfogadott lot és kritikus hibák kezelése
· gyakorlati példák: mintaterv-keresés, Ac/Re döntés, kétszeres mintavétel, switching score, skip-lot kvalifikáció
· audit, dokumentáció és jó gyakorlat: auditkérdések, gyakori megállapítások, bizonyítékok, tipikus hibák
· összefoglalás, vizsga
	Lelkes Péter



Az oktatás díja: 105.000 Ft + ÁFA személyenként. Az ár tartalmazza a digitális oktatási anyagot.

Az oktatás helyszíne: online, Microsoft Teams platformon
A részvételhez stabil internetkapcsolat, valamint kamera és mikrofon használata javasolt. A csatlakozási linket a jelentkezési határidőt követően e-mailben küldjük meg a résztvevőknek.
Az oktatás időtartama: A képzési nap 9:00-kor kezdődik és 16:30-ig tart.
Jelentkezés: leghatékonyabban e-mailben, a mellékelt jelentkezési lap kitöltésével

Jelentkezési határidők és díjak: 
	Képzés megnevezése
	Képzés dátuma
	Jelentkezési határidő
	Nettó díj

	ISO 2859-1:2026 – Mintavételes átvételi ellenőrzés (AQL)
	2026.12.01
	2026.11.24
	105.000 Ft



A képzés megrendezéséhez legalább 8 fő jelentkezése szükséges. Ha a képzés létszámhiány miatt nem kerül megrendezésre, a jelentkezőket külön értesítjük.
Kérjük, adják tovább az információt munkatársaiknak és más érdeklődőknek is! Bármilyen kérdés esetén keressék irodánkat az alábbi elérhetőségeken!

Számlázás: A képzésről a számlát a képzést követően állítjuk ki a résztvevők költségviselőjének, 30 napos fizetési határidővel, és a PDF formájú számlát a költségviselő kapcsolattartási címére emailben küldjük el.  Ha a számlával kapcsolatosan egyedi igény lenne, kérem azt a költségviselői jelentkezési lapon a speciális igények között feltüntetni.

Szilvásy Attila
vezető GMP-auditor, GxP IT tanácsadó

WIL-ZONE Tanácsadó Iroda, Tel: +36 30 515 7075; training@wil-zone.hu

